GL ราคาส่อปิดต่ำ 5 บ. หลังร่วงยาว 10 วันทรุดกว่า 28%
GL ราคาส่อปิดต่ำ 5 บ. หลังร่วงยาว 10 วันทรุดกว่า 28% โดยปิดตลาดเช้าราคาอยู่ที่ระดับ 5 บาท ลบ 0.80 บาท หรือ 13.79% สูงสุดที่ระดับ 5.50 บาท ต่ำสุดที่ระดับ 4.98 บาท มูลค่าการซื้อขาย 32.36 ล้านบาท
5 มิ.ย. 2561

ผู้สื่อข่าวรายงานว่า ราคาหุ้น บริษัท กรุ๊ปลีส จำกัด (มหาชน) หรือ GL ปิดตลาดเช้าราคาอยู่ที่ระดับ 5 บาท ลบ 0.80 บาท หรือ 13.79% สูงสุดที่ระดับ 5.50 บาท ต่ำสุดที่ระดับ 4.98 บาท มูลค่าการซื้อขาย 32.36 ล้านบาท

โดยราคาหุ้น GL ยังคงปรับตัวลดลงอย่างต่อเนื่องต่อจากวานนี้ (4 มิ.ย.61) จนมีโอกาสปิดตลาดหลุดระดับ 5 บาทในช่วงเย็นของวันนี้ (5 มิ.ย.61) นอกจากนี้ ราคาหุ้นยังปรับตัวลดลงต่อเนื่องตลอด 10 วันที่ผ่านมา ตั้งแต่ราคาปิดที่ระดับ 7 บาท เมื่อวันที่ 22 พ.ค. 61 ซึ่งเมื่อเทียบกับราคาปิดภาคเช้าที่ระดับ 5 บาทวันนี้ พบว่าราคาหุ้นปรับตัวลดลงกว่า 28.57%
อนึ่ง ราคาหุ้นปรับตัวลดลงหลังมีการรายงานข่าวศาลอุทธรณ์แห่งประเทศสิงคโปร์มีคำสั่งให้คำสั่งขอคุ้มครองชั่วคราวแก่ J Trust Asia Pte. Ltd (JTA) และได้ขยายเป็นคำสั่งคุ้มครองชั่วคราวทั่วโลก ซึ่งส่งผลให้ GLH ไม่สามารถดำเนินการเกี่ยวกับทรัพย์สินเกี่ยวกับการจำหน่าย จ่าย โอน ทรัพย์สินของ GLH เฉพาะในจำนวนมูลค่าไม่เกิน 180 ล้านเหรียญสหรัฐฯ